I raporti tra el Partio Comunista Italian e el Partio Socialista Italian , i do prinsipali partii de la Sanca Italiana fin al la disolusion dei do partii inte i ani '90, i ga conosuo tante 'olte na intexa de colaborasion e tanti momenti de forti barufe puliteghe. Col termine SocialComunismo se se riferise a la colaborasion che se ga fato inte el segondo dopoguera, in parlamento e inte el paexe, intra el PCI e el PSI, e a la fin tra sti ultimi e el PSIUP. El raporto tra i do partii, el se faxea, in primo tenpo, so la baxe de un pato de unidà d'asion, scrito a Parixe inte el 1934 par la comuna lota al fasismo, e l'è sta rifirmà dopo la guera inte el 25 otobre del 1946.